Ζυμαρικά με σάλτσα κόκκινης πιπεριάς
Για τους λάτρεις της πιπεριάς είναι τούτο το φαγητό. Εύκολο, γρήγορο και νόστιμο!
1 πακέτο (500 γρ.) φουσίλι ή τρομπέτες (ή όποιο άλλο ζυμαρικό θέλουμε), 3 κουτ. σούπας ελαιόλαδο, 1 ξερό κρεμμύδι, χοντροκομμένο, 200 ml σάλτσα κόκκινης πιπεριάς από βάζο (στα ράφια ορισμένων μεγάλων σούπερ μάρκετ. Αν δεν βρούμε, πολτοποιούμε στο μπλέντερ 3 - 4 πιπεριές Φλωρίνης από βάζο, καλά στραγγισμένες, με 2 κουτ. σούπας ελαιόλαδο και 1 σκελίδα σκόρδου).
Για να φτιάξουμε ζυμαρικά με σάλτσα κόκκινης πιπεριάς, αρχικά βράζουμε, σε μια μεγάλη κατσαρόλα με μπόλικο αλατισμένο νερό, τα ζυμαρικά σύμφωνα με τις οδηγίες της συσκευασίας τους.Όταν είναι έτοιμα, τα στραγγίζουμε, κρατώντας 80 ml από το νερό όπου έβρασαν. Στην ίδια κατσαρόλα σοτάρουμε στο ελαιόλαδο, το κρεμμύδι, για περίπου 2 - 3 λεπτά, μέχρι να μαλακώσει λίγο.Προσθέτουμε τη σάλτσα κόκκινης πιπεριάς. Προσθέτουμε το νερό που κρατήσαμε από το βράσιμο των ζυμαρικών, ανακατεύουμε για 1 - 2 λεπτά, να πάρει βράση η σάλτσα.Προσθέτουμε τα στραγγισμένα ζυμαρικά και ανακατεύουμε. Σερβίρουμε, τα ζυμαρικά σε σάλτσα κόκκινης πιπεριάς, σε βαθιά μπολ πασπαλίζοντας με ξερά μυρωδικά της αρεσκείας μας, κοπανισμένα (ή, αν διαθέτουμε, φρέσκα, ψιλοκομμένα) και φρεσκοτριμμένο πιπέρι.
Ζυμαρικά,Κρεμμύδι,Πιπεριές